pythainlp/thai-wiki-dataset-v3 huggingface dataset:
โอลัฟ ช็อลทซ์

โอลัฟ ช็อลทซ์ (Olaf Scholz) เป็นนักการเมืองชาวเยอรมันสังกัดพรรคสังคมประชาธิปไตยเยอรมนี (เอ็สเพเด) ปัจจุบันเป็นนายกรัฐมนตรีเยอรมนี หลังจากชนะการเลือกตั้งเมื่อปี พ.ศ. 2564 เคยเป็นนายกเทศมนตรีนครรัฐฮัมบวร์ค และเคยเป็นรองนายกรัฐมนตรีและรัฐมนตรีว่าการกระทรวงการคลังภายใต้อังเกลา แมร์เคิล
==ประวัติ==
ช็อลทซ์เกิดในนครอ็อสนาบรึค รัฐนีเดอร์ซัคเซิน ประเทศเยอรมนีตะวันตก เขาเริ่มเรียนวิชากฎหมายที่มหาวิทยาลัยฮัมบวร์คใน ค.ศ. 1978 เมื่อสำเร็จการศึกษาจึงเป็นนักกฎหมายแรงงานและการจ้างงาน ช็อลทซ์เข้าเป็นสมาชิกพรรคสังคมประชาธิปไตยขณะมีอายุสิบเจ็ดปี
===ผู้แทนราษฎรในสภาสหพันธ์===
ใน ค.ศ. 2001 ช็อลทซ์ลงสมัครรับเลือกตั้งเป็นสมาชิกสภานครรัฐฮัมบวร์คและไม่ได้รับเลือก อย่างไรก็ตาม ในการเลือกตั้งทั่วไประดับชาติในปีถัดมา เขาได้รับเลือกตั้งเป็นสมาชิกสภาสหพันธ์ (บุนเดิสทาค) ช็อลทซ์ดำรงตำแหน่งเลขาธิการพรรคสังคมประชาธิปไตยใน ค.ศ. 2002 แต่ไม่นานหลังจากนั้น ผู้นำพรรคอย่างนายกรัฐมนตรีแกร์ฮาร์ท ชเรอเดอร์ เผชิญมรสุมภายในพรรคและได้รับความนิยมจากสาธารณชนลดลง ชเรอเดอร์จึงประกาศลงจากตำแหน่งหัวหน้าพรรคสังคมประชาธิปไตยใน ค.ศ. 2004 ทำให้ช็อลทซ์ต้องลงจากตำแหน่งพร้อมกับชเรอเดอร์เพื่อรักษามารยาททางการเมือง ทั้งนี้ ในช่วงที่ช็อลทซ์เป็นผู้แทนราษฎรในสภาสหพันธ์ เขาเป็นหนึ่งในกรรมาธิการที่รับผิดชอบการพิจารณาแต่งตั้งผู้พิพากษาของศาลต่าง ๆ ในประเทศเยอรมนี
ใน ค.ศ. 2007 ช็อลทซ์เข้าร่วมรัฐบาลแมร์เคิลในตำแหน่งรัฐมนตรีว่าการกระทรวงแรงงานและกิจการสังคม ต่อมา ภายหลังการเลือกตั้งทั่วไปใน ค.ศ. 2009 พรรคสังคมประชาธิปไตยตัดสินใจถอนตัวจากรัฐบาลแมร์เคิล ช็อลทซ์ได้ดำรงตำแหน่งรองหัวหน้าพรรคสังคมประชาธิปไตยแทนที่ฟรังค์-วัลเทอร์ ชไตน์ไมเออร์
===นายกเทศมนตรีนครรัฐฮัมบวร์ค===
ใน ค.ศ. 2011 ช็อลทซ์เป็นผู้นำพรรคสังคมประชาธิปไตยลงสนามเลือกตั้งของนครรัฐฮัมบวร์ค พรรคของเขาได้เก้าอี้ 62 ที่นั่งจาก 121 ที่นั่งสภานครรัฐฮัมบวร์ค ช็อลทซ์จึงลาออกจากสมาชิกสภาสหพันธ์เพื่อดำรงตำแหน่งนายกเทศมนตรีของนครรัฐฮัมบวร์ค แต่ยังคงเป็นรองหัวหน้าพรรคสังคมประชาธิปไตย
ในช่วงที่ดำรงตำแหน่งนายกเทศมนตรีนครรัฐฮัมบวร์ค เขาและรัฐมนตรีคลังเยอรมนีได้นำเสนอการหารายได้ทางอ้อมแบบใหม่เข้ารัฐบาลท้องถิ่น โดยการจัดเก็บ "เงินเพิ่มถ้วนหน้า" (Solidaritätszuschlag) ซึ่งเป็นภาษีที่จัดเก็บเพิ่มเติมจากภาษีบุคคลธรรมดาและนิติบุคคล นอกจากนี้ เขาพยายามผลักดันให้นครฮัมบวร์คเป็นเจ้าภาพโอลิมปิกฤดูร้อน 2024 แต่ประสบความไม่สำเร็จเนื่องจากชาวฮัมบวร์คส่วนใหญ่คัดค้าน
==อ้างอิง==
นายกรัฐมนตรีเยอรมนี
รองนายกรัฐมนตรีเยอรมนี
สมาชิกพรรคสังคมประชาธิปไตยเยอรมนี
บุคคลจากฮัมบวร์ค
บุคคลจากอ็อสนาบรึค
นายกเทศมนตรีนครรัฐฮัมบวร์ค
เทอร์เรซ เฮาส์: บอยส์ × เกิร์ล เน็กท์ดอร์

เทอร์เรซ เฮาส์: บอยส์ × เกิร์ล เน็กท์ดอร์  เป็นรายการเรียลลิตีโชว์สัญชาติญี่ปุ่น และเป็นซีรีส์แรกของแฟรนไชส์เทอร์เรซ เฮาส์ ที่ติดตามชีวิตของผู้ชาย 3 คน และผู้หญิง 3 คนอยู่ด้วยกันในบ้านเดียวกันในเขตโชนันของญี่ปุ่น สมาชิกภายในบ้านย้ายจากบ้านหลังแรกไปยังบ้านหลังที่สองใน ปี 2013 (ฤดูกาลที่ 5) รายการนี้ออกอากาศทางสถานีโทรทัศน์ฟูจิ ตั้งแต่วันที่ 12 ตุลาคม 2012 จนถึง 29 กันยายน 2014 ทั้งหมด 8 ฤดูกาล และตามด้วยภาพยนตร์เรื่อง "Closing Door" ในปี 2015 เป็นการจบซีรีส์แรกของเทอร์เรซ เฮาส์โดยสมบูรณ์
ทั้ง บอยส์ × เกิร์ล เน็กท์ดอร์ และ โคลสซิงดอร์ มีสถานีโทรทัศน์ฟูจิที่เป็นผู้อำนวยการผลิตแต่เพียงผู้เดียว โดยเริ่มตั้งแต่ซีรีส์ที่สองของเทอร์เรซ เฮาส์ "รักวุ่น ๆ ของหนุ่มสาวชาวเมือง" สถานีโทรทัศน์ฟูจิได้มีการร่วมมือผลิตกับเน็ตฟลิกซ์ และเผยแพร่ให้ชมผ่านแพลตฟอร์มดังกล่าว
== สมาชิก ==
=== เส้นเวลา ===
== ภาคทั้งหมด ==
== เชิงอรรถ ==
== อ้างอิง ==
รายการโทรทัศน์ญี่ปุ่น
บทความที่มีข้อความภาษาญี่ปุ่น
ผลงานต้นฉบับภาษาญี่ปุ่นของเน็ตฟลิกซ์
วันแห่งความเป็นกลาง

วันแห่งความเป็นกลางของเติร์กเมนิสถาน (Bitaraplyk baýramy) เป็นวันหยุดราชการที่มีความสำคัญมากเป็นอันดับ 2 ของประเทศเติร์กเมนิสถาน โดยจะฉลองในวันที่ 12 ธันวาคมทุกปี ซึ่งตรงกับวันนักเรียน (ตั้งแต่ ค.ศ. 2003)
==อ้างอิง==
วัฒนธรรมเติร์กเมนิสถาน
วันหยุดแห่งชาติ
แชฮ์รีแวร์ (ประเทศอิหร่าน)

แชฮ์รีแวร์ (شهريور) เป็นหมู่บ้านในตำบลแซร์ดอเบ อำเภอกลาง เทศมณฑลแอร์แดบีล จังหวัดแอร์แดบีล ประเทศอิหร่าน จากสำมะโน พ.ศ. 2549 หมู่บ้านนี้มีประชากร 474 คนใน 118 ครัวเรือน
== อ้างอิง ==
หมู่บ้านในเทศมณฑลแอร์แดบีล
ตำบลแซร์ดอเบ

แซร์ดอเบ (سردابه) เป็นตำบลในอำเภอกลาง เทศมณฑลแอร์แดบีล จังหวัดแอร์แดบีล ประเทศอิหร่าน แบ่งออกเป็น 25 หมู่บ้าน จากสำมะโน พ.ศ. 2549 ตำบลนี้มีประชากร 20,579 คนใน 4,567 ครัวเรือน
== อ้างอิง ==
แซร์ดอเบ
เทศมณฑลแอร์แดบีล
เดเฮสทอน

เดเฮสทอน (دهستان) เป็นเขตการปกครองประเภทหนึ่งของประเทศอิหร่าน มีฐานะเหนือกว่าหมู่บ้านและต่ำกว่าแบฆช์ ณ พ.ศ. 2549 มีเดเฮสทอนในประเทศถึง 2,400 แห่ง
==อ้างอิง==
เขตการปกครองย่อยของประเทศอิหร่าน
เขตการปกครองย่อย
คำและวลีภาษาเปอร์เซีย
ภาพยนตร์ในประเทศซาอุดีอาระเบีย

ภาพยนตร์ในประเทศซาอุดีอาระเบีย เป็นอุตสาหกรรมขนาดค่อนข้างเล็กที่ผลิตภาพยนตร์และสารคดีไม่กี่เรื่องในแต่ละปี
นอกจากโรงภาพยนตร์ไอแมกซ์แห่งเดียวที่อัลคุบัร ไม่มีการสร้างโรงภาพยนตร์ในประเทศซาอุดีอาระเบียมาตั้งแต่ ค.ศ. 1983 ถึง 2018 ถึงแม้ว่าจะมีการพูดถึงการเปิดโรงภาพยนตร์ และใน ค.ศ. 2008 มีการเช่าห้องประชุมเพื่อฉายภาพยนตร์ตลก เมนนาฮี ชาวซาอุดีอาระเบียหวังที่จะดูภาพยนตร์ผ่านดาวเทียม, ดีวีดี หรือวิดีโอ โรงภาพยนตร์เคยถูกห้ามดำเนินกิจการนานถึง 35 ปี จนกระทั่งมีการเปิดโรงภาพยนตร์แห่งแรกในวันที่ 18 เมษายน ค.ศ. 2018 ที่รียาด โรงภาพยนตร์เอเอ็มซีวางแผนจะเปิดโรงภาพยนตร์มากถึง 40 แห่งใน 15 เมืองภายในเวลา 5 ปี ทางรัฐบาลหวังว่าเมื่อถึง ค.ศ. 2030 ประเทศซาอุดีอาระเบียจะมีโรงภาพยนตร์มากกว่า 300 แห่ง และจอฉายภาพยนตร์มากกว่า 2,000 จอ
กัยฟัลฮาล? ซึ่งเผยแพร่ใน ค.ศ. 2006 ได้รับการกล่าวถึงว่าเป็นภาพยนตร์แรกของประเทศ อย่างไรก็ตาม ภาพยนตร์เรื่องนี้ถ่ายทำในสหรัฐอาหรับเอมิเรตส์และตัวละครเอกหญิงเป็นชาวจอร์แดน ส่วนภาพยนตร์ วัจญ์ดะฮ์ ใน ค.ศ. 2012 มีนักแสดงเป็นชาวซาอุดีอาระเบียทั้งหมด และเป็นภาพยนตร์เรื่องแรกที่ถ่ายทำในประเทศซาอุดีอาระเบียทั้งหมด ภาพยนตร์ บะเราะกะฮ์ยุกอบิลบะเราะกะฮ์ โดยมะห์มูด ศ็อบบาฆ ถ่ายทำที่ญิดดะฮ์ใน ค.ศ. 2015 และฉายรอบปฐมทัศน์ที่เทศกาลภาพยนตร์นานาชาติครั้งที่ 66 ที่เบอร์ลิน ทำให้เป็นภาพยนตร์แรกของประเทศที่เข้าร่วมในเทศกาล และซะมีเราะฮ์ อะซีซ เป็นผู้สร้างภาพยนตร์ชาวซาอุดีอาระเบียคนแรกในวงการภาพยนตร์บอลลีวูดอันมีชื่อเสียง
==อ้างอิง==
ฮามิลตง ซูวาริส

ฮามิลตง ซูวาริส เด ซา (Hamilton Soares de Sá; 31 พฤษภาคม พ.ศ. 2534 −) หรือที่รู้จักในชื่อ ฮามิลตง ซูวาริส เป็นนักฟุตบอลอาชีพชาวบราซิล ปัจจุบันลงเล่นในตำแหน่งกองหน้าให้กับการท่าเรือ ในไทยลีก
== สโมสรอาชีพ ==
=== หนองบัว พิชญ ===
ในวันที่ 18 มิถุนายน พ.ศ. 2564 หนองบัว พิชญ ได้ทำการเปิดตัวฮามิลตง ซูวาริส โดยเขาจะสวมเสื้อหมายเลข 25 ต่อมาในวันที่ 3 กันยายน พ.ศ. 2564 ฮามิลตงได้ลงเล่นนัดแรกให้กับสโมสรในการแข่งขันไทยลีก ฤดูกาล 2564–65 และสามารถทำสองประตูในสีเสื้อสโมสรในลีก ซึ่งหนองบัว พิชญเปิดบ้านเอาชนะนครราชสีมา มาสด้า 2–0 จบฤดูกาล เขาทำ 19 ประตูจากการลงเล่น 28 นัด เป็นผู้ทำประตูสูงสุดในไทยลีกฤดูกาลนั้น
== สถิติอาชีพ ==
=== สโมสร ===
== เกียรติประวัติ ==
รางวัลส่วนตัว
ผู้ทำประตูสูงสุดในไทยลีก: 2564–65
== อ้างอิง ==
== แหล่งข้อมูลอื่น ==
นักฟุตบอลชาวบราซิล
กองหน้าฟุตบอล
ผู้เล่นในไทยลีก
ผู้เล่นสโมสรฟุตบอลหนองบัว พิชญ
ผู้เล่นสโมสรฟุตบอลการท่าเรือ
บุคคลจากมาเนาช์
เทอร์เรซ เฮาส์: อโลฮ่า ฮาวาย

เทอร์เรซ เฮาส์: อโลฮ่า ฮาวาย  เป็นรายการเรียลลิตีโชว์สัญชาติญี่ปุ่นในแฟรนไชส์เทอร์เรซ เฮาส์ ที่ถ่ายทำในรัฐฮาวาย เผยแพร่ทางเน็ตฟลิกซ์ในวันที่ 1 พฤศจิกายน 2016 จนถึง 29 สิงหาคม 2017 และออกอากาศทางสถานีโทรทัศน์ฟูจิตั้งแต่วันที่ 28 พฤศจิกายน 2016 จนถึง 25 กันยายน 2017 ซีรีส์นี้เป็นซีรีส์เรื่องแรกในแฟรนไชส์เทอร์เรซ เฮาส์ที่ได้ถ่ายทำในต่างประเทศ โดยจากเดิมแล้วซีรีส์นี้วางแผนถ่ายทำไว้ที่ 24 ตอน แต่ในช่วงกลางซีซัน ได้มีการขยายเพิ่มอีก 12 ตอนรวมเป็น 36 ตอน
== สมาชิก ==
=== เส้นเวลา ===
== ตอนทั้งหมด ==
ในซีรีส์นี้ เน็ตฟลิกซ์ได้แบ่งออกเป็น 4 ภาค ภาคละ 8 ตอนยกเว้นในภาค 4 ที่จะมีทั้งหมด 12 ตอน
== เชิงอรรถ ==
== อ้างอิง ==
บทความที่มีข้อความภาษาญี่ปุ่น
รายการโทรทัศน์ญี่ปุ่น
ผลงานต้นฉบับภาษาญี่ปุ่นของเน็ตฟลิกซ์
เนินความโน้มถ่วง

เนินความโน้มถ่วง (gravity hill) หรือ เนินแม่เหล็ก (magnetic hill) หรือ เนินพิศวง (mystery hill) เป็นพื้นที่ที่สภาพแวดล้อมก่อให้เกิดภาพลวงตา ส่งผลให้ตีนเนินดูเหมือนมีความชันเสมือนเป็นยอดเนิน ดังนั้นเมื่อจอดรถโดยไม่เข้าเกียร์จะทำให้รถไหลขึ้นเนินเหมือนต้านความโน้มถ่วง มีเนินความโน้มถ่วงที่เป็นที่รู้จักหลายร้อยแห่งทั่วโลก
ความชันของเนินความโน้มถ่วงนั้นเป็นภาพลวงตา แม้จะมีการอ้างบ่อยครั้งว่าเนินเหล่านี้เกิดจากพลังแม่เหล็กหรืออำนาจเหนือธรรมชาติ แต่ปัจจัยที่สำคัญที่สุดที่ก่อให้เกิดภาพลวงตาคือเส้นขอบฟ้าถูกบดบังเกือบหรือทั้งหมด นอกจากนี้วัตถุที่ผู้สังเกตใช้ตัดสินความตั้งฉากกับพื้นอย่างต้นไม้อาจเอน ส่งผลให้การรับรู้ความชันผิดพลาด
ภาพลวงตาของเนินความโน้มถ่วงคล้ายกับห้องเอมส์ที่เมื่อมองจากด้านหน้าจะเห็นเป็นสี่เหลี่ยมมุมฉาก แต่ในความเป็นจริงห้องมีลักษณะเป็นสี่เหลี่ยมคางหมูที่บิดเบี้ยว ส่งผลให้ผู้สังเกตเห็นวัตถุมีขนาดเปลี่ยนไปมาเมื่อย้ายจากมุมหนึ่งมายังอีกมุมหนึ่งของห้อง
ปรากฏการณ์ตรงข้ามกับเนินความโน้มถ่วงคือ false flat ซึ่งเป็นทางขึ้นเนินที่เหมือนทางเรียบในการแข่งขันจักรยาน
== อ้างอิง ==
ภาพลวงตา
วัดทรงเสวย

วัดทรงเสวย เป็นวัดราษฎร์สังกัดคณะสงฆ์มหานิกาย ตั้งอยู่ในตำบลหนองน้อย อำเภอวัดสิงห์ จังหวัดชัยนาท มีที่ดินตั้งวัดเนื้อที่ 21 ไร่ 2 งาน 50 ตารางวา
วัดทรงเสวยตั้งวัดเมื่อ พ.ศ. 2430 เดิมมีนามว่า วัดบ้านหนองแค ตามชื่อบ้าน ต่อมาประมาณ พ.ศ. 2451 พระบาทสมเด็จพระจุลจอมเกล้าเจ้าอยู่หัวเสด็จพระราชดำเนินตรวจสอบลำน้ำเก่าโดยทางรถไฟถึงจังหวัดนครสวรรค์ แล้วเสด็จประทับเรือครุฑเหินเห็จ เพื่อตรวจลำแม่น้ำมะขามเฒ่า (แม่น้ำท่าจีน) และทรงเสวยพระกระยาหารที่บริเวณวัดทรงเสวย ซึ่งชาวบ้านได้ร่วมใจจัดเตรียมพระกระยาหารเพื่อนำไปถวาย พระองค์จึงโปรดให้เรียกวัดแห่งนี้ว่า "วัดเสวย" แต่ชาวบ้านได้เติมคำว่า "ทรง" เข้าไปด้วย ต่อมาวัดได้รับการบูรณะเพื่อถวายเป็นพระราชกุศลแด่พระเจ้าบรมวงศ์เธอ พระองค์เจ้าอุรุพงษ์รัชสมโภช หลังสิ้นพระชนม์ด้วยวัย 17 พรรษา พระองค์ได้ ถวายของที่ระลึกแด่พระอธิการคล้อย ซึ่งเป็นของที่ระลึกงานพระศพ ได้แก่ บาตร ฝาบาตรมีตราสีทองรูปวงรี มีข้อความว่า ร.ศ. 128 งานพระศพพระเจ้าอุรุพงศ์รัชสมโภช ปิ่นโตขนาดใหญ่ที่ฝาปิ่นโตมีข้อความ เช่นเดียวกับฝาบาตร พระขรรค์ ตาลปัตรใบลาน ตะเกียงลาน เรือสำปั้น ป้านน้ำชา 1 ชุด ของเหล่านี้ในปัจจุบันได้เก็บไว้ที่พิพิธภัณฑ์วัดทรงเสวย
วัดทรงเสวยได้รับพระราชทานวิสุงคามสีมาวันที่ 7 กันยายน พ.ศ. 2470 เขตวิสุงคามสีมากว้าง 72 เมตร ยาว 90 เมตรทางวัดได้เปิดสอนพระปริยัติธรรม พ.ศ. 2490 มีโรงเรียนประถมศึกษาของทางราชการตั้งอยู่ที่วัดนี้ด้วย
อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2480 มีกำแพงแก้วล้อมรอบ ศาลาการเปรียญกว้าง 18 เมตร ยาว 33 เมตร สร้างเมื่อ พ.ศ. 2486 เป็นอาคารไม้ หอสวดมนต์กว้าง 9 เมตร ยาว 12 เมตร สร้างเมื่อ พ.ศ. 2498 เป็นอาคารไม้ กุฏิสงฆ์ จำนวน 6 หลัง เป็นอาคารไม้ หอระฆัง และฌาปนสถาน สำหรับปูชนียวัตถุมีพระประธานในอุโบสถ พระพุทธรูปปางมารวิชัยทรงจีวรลายดอกพิกุลขนาดพระเพลากว้าง 1 ศอก รอยพระพุทธบาทจำลองอยู่ในมณฑป และรูปหล่อของหลวงพ่อย้อย และหลวงปู่คล้อย
==อ้างอิง==
ทรงเสวย
วัดปฐมเทศนาอรัญวาสี

วัดปฐมเทศนาอรัญวาสี เป็นวัดราษฎร์สังกัดคณะสงฆ์มหานิกาย ตั้งอยู่ในตำบลเขาท่าพระ อำเภอเมืองชัยนาท จังหวัดชัยนาท
วัดปฐมเทศนาอรัญวาสี หรือ วัดเขาพลอง สร้างวัดขึ้นภายใต้การนำของโดยหลวงพ่อขึ้น ส่วนฝ่ายฆราวาส คือ ร้อยโทชื้น ธรรมชัย และนายทองดี เตชะสุวรรณ ได้ร่วมกันประสานกรมการศาสนา จนได้รับอนุญาตให้สร้างวัดขึ้นที่บ้านเขาพลองในวันที่ 27 กันยายน พ.ศ. 2516 ตั้งเป็นวัดเมื่อวันที่ 29 มีนาคม พ.ศ. 2519 ได้รับพระราชทานวิสุงคามสีมาเมื่อวันที่ 15 พฤศจิกายน พ.ศ. 2519 มีชื่อเป็นทางการว่า "วัดปฐมเทศนาอรัญวาสี" แต่ชาวบ้านเรียกติดปากว่า "วัดเขาพลอง" ได้รับพระราชทานวิสุงคามสีมาครั้งหลังเมื่อวันที่ 30 มีนาคม พ.ศ. 2558
วัดตั้งอยู่บริเวณไหล่เขาเป็นที่ตั้งของสำนักปฏิบัติธรรมและเป็นที่ประดิษฐาน พระพุทธอริยธัมโม พระพุทธรูปปางมารวิชัยขนาดใหญ่ศิลปะสุโขทัย สูง 8 วา 3 ศอก 1 นิ้ว รวมฐานสูง 9 วา 3 ศอก 6 นิ้ว หน้าตักกว้าง 6 วา 1 ศอก ประดิษฐานผินพระพักตร์ไปทางถนน ภายในอุโบสถบนยอดเขามีรูปปั้นเกจิอาจารย์ชื่อดัง 3 รูป คือ หลวงพ่อขึ้น หลวงพ่อกบ และหลวงพ่อโอภาสี
==อ้างอิง==
ปฐมเทศนาอรัญวาสี
Encyclometridae

Encyclometridae เป็นสกุลของ Trematodes ที่อยู่ในวงศ์ Plagiorchiida.
สปีชีส์ในสกุล ได้แก่:
Encyclometra Baylis & Cannon, 1924
Polylekithum Arnold, 1934
== อ้างอิง ==
Trematodes
Echinoporidae

Echinoporidae เป็นสกุลของ Trematodes ที่อยู่ในวงศ์ Plagiorchiida.
สปีชีส์ในสกุล ได้แก่:
Echinoporus
== อ้างอิง ==
Trematodes
Diplangidae

Diplangidae เป็นสกุลของ Trematodes ที่อยู่ในวงศ์ Plagiorchiida.
สปีชีส์ในสกุล ได้แก่:
Diplangus Linton, 1910
Pseudodiplangus Yamaguti, 1971
== อ้างอิง ==
Trematodes
Dictysarcidae

Dictysarcidae เป็นสกุลของ Trematodes ที่อยู่ในวงศ์ Plagiorchiida.
สปีชีส์ในสกุล ได้แก่:
Aerobiotrema Yamaguti, 1958
Albulatrema Yamaguti, 1965
Cylindrorchis Southwell, 1913
Dictysarca Linton, 1910
Elongoparorchis Rao, 1961
Pelorohelmis
== อ้างอิง ==
Trematodes
Deropristidae

Deropristidae เป็นสกุลของ Trematodes ที่อยู่ในวงศ์ Plagiorchiida.
สปีชีส์ในสกุล ได้แก่:
Deropristis Odhner, 1902
Pristicola Cable, 1952
Skrjabinopsolus Ivanov, 1937
== อ้างอิง ==
Trematodes
Derogenidae

Derogenidae เป็นสกุลของ Trematodes ที่อยู่ในวงศ์ Plagiorchiida.
สปีชีส์ในสกุล ได้แก่:
Allogenarchopsis Urabe & Shimazu, 2013
Allotangiopsis Yamaguti, 1971
Anguillotrema Chin, 1974
== อ้างอิง ==
Trematodes
Cryptogonimidae

Cryptogonimidae เป็นสกุลของ Trematodes ที่อยู่ในวงศ์ Plagiorchiida.
สปีชีส์ในสกุล ได้แก่:
Acanthocollaritrema Travassos, Freitas & Bührnheim, 1965
Acanthosiphodera Madhavi, 1976
Acanthostomoides Szidat, 1956
== อ้างอิง ==
Trematodes
วัดท่าลาดเหนือ

วัดท่าลาดเหนือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าถ่าน อำเภอพนมสารคาม จังหวัดฉะเชิงเทรา
วัดท่าลาดเหนือสร้างโดยพระยาเขมรที่อพยพมาจากพระตะบองได้เป็นผู้สร้างไว้ ตั้งแต่ประมาณ พ.ศ. 2395 เมื่อสร้างวัดเสร็จได้ประมาณปีเศษมีพระธุดงค์ผ่านมาด้วยกัน 3 รูป ชาวบ้านเห็นวัตรปฏิบัติแล้วก็เกิดความเลื่อมใสศรัทธา จึงได้นิมนต์ให้อยู่จำพรรษาที่วัดท่าลาด ต่อมาอีกระยะหนึ่งพระอีก 2 รูป จึงได้ออกธุดงค์ต่อ พระที่อยู่จำพรรษาและเป็นเจ้าอาวาสของวัดนี้ก็คือหลวงปู่จีน อย่างไรก็ตามข้อมูลสำนักงานพระพุทธศาสนาแห่งชาติระบุว่า วัดตั้งเมื่อ พ.ศ. 2312 ได้รับพระราชทานวิสุงคามสีมาเมื่อวันที่ 3 กุมภาพันธ์ พ.ศ. 2521
โบราณวัตถุที่สำคัญ ได้แก่ เสมาหินทรายแดง จำนวน 8 ใบ เจดีย์ย่อมุมไม้สิบสองที่ยังมีสภาพสมบูรณ์ เป็นเจดีย์ศิลปะอยุธยาตอนปลายถึงรัตนโกสินทร์ บริเวณหลังหอกลองพบเศษภาชนะดินเผาหลายประเภทกระจายอยู่ มีทั้งที่เป็นเนื้อดินธรรมดา และที่เป็นเครื่องสังคโลก เศษถ้วยจีนสมัยราชวงศ์หมิงตอนปลาย ห่างออกไปทางทิศใต้ประมาณ 200 เมตร ฝั่งตรงข้ามกับวัดท่าลาดเหนือ มีเนินดินที่มีเจดีย์อยู่บนเนิน สันนิษฐานว่าบริเวณนี้น่าจะเป็นแหล่งชุมชนที่มีมาตั้งแต่สมัยอยุธยาถึงรัตนโกสินทร์
วัดมีพระปิดตาที่สร้างโดยหลวงปู่จีน ถือเป็น ต้นกำเนิดพระปิดตาของเมืองแปดริ้ว และยังเป็นหนึ่งในเบญจภาคีพระปิดตาเนื้อผงคลุกรักของเมืองไทย ท่านสร้างพระปิดตาขึ้นเมื่อประมาณ พ.ศ. 2430 ด้านพุทธคุณของพระปิดตาของท่านครบเครื่อง ทั้งเมตตามหานิยม โชคลาภ และแคล้วคลาด
==อ้างอิง==
ท่าลาดเหนือ
โบราณสถานในจังหวัดฉะเชิงเทรา
Cladorchiidae

Cladorchiidae เป็นสกุลของ Trematodes ที่อยู่ในวงศ์ Plagiorchiida.
สปีชีส์ในสกุล ได้แก่:
Allassostoma Stunkard, 1916
Allassostomoides Stunkard, 1924
Alphamphistoma Thatcher & Jégu, 1996
== อ้างอิง ==
Trematodes
Choanocotylidae

Choanocotylidae เป็นสกุลของ Trematodes ที่อยู่ในวงศ์ Plagiorchiida.
สปีชีส์ในสกุล ได้แก่:
Auriculotrema Platt, 2003
== อ้างอิง ==
Trematodes
Calycodidae

Calycodidae เป็นสกุลของ Trematodes ที่อยู่ในวงศ์ Plagiorchiida.
สปีชีส์ในสกุล ได้แก่:
Calycodes Looss, 1901
== อ้างอิง ==
Trematodes
เค239 ช็อนมู

เค239 ช็อนมู (K-239 천무 다연장 로켓; K239 Chunmoo) หรือที่เรียกว่า เค-เอ็มแอลอาร์เอส (ระบบจรวดยิงหลายลำกล้องของเกาหลี) (K-MLRS (Korean Multiple Launch Rocket System)) เป็นระบบจรวดหลายลำกล้องของประเทศเกาหลีใต้
== การออกแบบและพัฒนา ==
เค239 เป็นเครื่องยิงจรวดหลายลำกล้อง (MRL) อัตตาจรที่สามารถยิงจรวดทั้งแบบนำวิถีและไม่นำวิถีได้หลายแบบ เครื่องยิงดังกล่าวมีฐานปล่อยจรวดสองพอดที่บรรจุจรวดได้สามประเภท ได้แก่ จรวดไม่นำวิถีขนาด 130 มม. จำนวน 20 ลูก ซึ่งก่อนหน้านี้ใช้กับเค136 คูรยง ด้วยระยะ 36 กม. (22 ไมล์) (รวมทั้งหมด 40 ลูก), จรวดไม่นำวิถี 227 มม. หกลูก ซึ่งก่อนหน้านี้ใช้กับยานพาหนะเอ็ม270 เอ็มแอลอาร์เอส ที่ปฏิบัติการโดยกองทัพบกเกาหลีใต้ โดยมีพิสัยทำการ 45 กม. (28 ไมล์) (ทั้งหมด 12 ลูก) และจรวดนำวิถีขนาด 239 มม. จำนวนหกลูกที่ออกแบบมาสำหรับระบบในระยะ 80 กม. (50 ไมล์) (บางแหล่งอ้างว่า 160 กม. (99 ไมล์) ทั้งหมด 12 ลูก) จรวดขนาด 239 มม. มีความยาว 3.96 ม. (13.0 ฟุต) และระบบนำทางจีพีเอส/ไอเอ็นเอส พร้อมโหมดปฏิบัติการสองโหมด โดยระเบิดปะทะเพื่อใช้ปะทะกับกำลังพล และชะลอการระเบิดเพื่อทำลายบังเกอร์ ซึ่งเป็นข้อกำหนดของกองทัพสาธารณรัฐเกาหลีสำหรับจรวดนำวิถีจะต้องมีหัวรบเจาะทะลวงเพื่อใช้เป็นวิธีแก้ปัญหา "บังเกอร์บัสเตอร์" กับบังเกอร์จำนวนมากตามแนวเขตปลอดทหารเกาหลี โดยสามารถบรรจุจรวดได้สองประเภทพร้อมกัน และสามารถบรรจุที่ใส่แบบแยกส่วนได้อย่างรวดเร็ว ส่วนยานพาหนะที่ใช้ยิงนั้นใช้โครงรถบรรทุกบริษัทฮันฮวาขับเคลื่อน 8 ล้อ ที่มีห้องโดยสารหุ้มเกราะที่ปกป้องลูกเรือ 3 นาย จากการยิงอาวุธขนาดเล็กและสะเก็ดกระสุนปืนใหญ่ ตลอดจนการป้องกันนิวเคลียร์, ชีวะ และเคมี เครื่องยิงช็อนมูแต่ละระบบจะจับคู่กับยานสนับสนุนอมภัณฑ์ (ASV) โดยใช้โครงรถบรรทุกเดียวกันซึ่งมีพอดบรรจุสี่พอด ทั้งนี้ กองปืนใหญ่ช็อนมูหนึ่งกองประกอบด้วยยานพาหนะ 18 ระบบ และใช้เค200เอ1 เป็นยานเกราะบัญชาการ
การพัฒนาเค239 ได้เริ่มขึ้นใน ค.ศ. 2009 และแล้วเสร็จในปลาย ค.ศ. 2013 สำนักงานกลาโหมเพื่อเทคโนโลยีและคุณภาพของประเทศเกาหลีใต้ได้ใช้เงิน 131.4 พันล้านวอน (112.4 ล้านดอลลาร์) ในโครงการดังกล่าวเพื่อสร้างทดแทนสำหรับเค136 และดำเนินการผลิตครั้งแรกในเดือนสิงหาคม ค.ศ. 2014 ครั้นในเดือนตุลาคม ค.ศ. 2014 รัฐบาลเกาหลีใต้ประกาศจัดซื้อเค-เอ็มแอลอาร์เอส จำนวน 58 ระบบ กระทั่งเดือนสิงหาคม ค.ศ. 2015 กองทัพบกสาธารณรัฐเกาหลีได้เริ่มนำช็อนมูเข้าปฏิบัติหน้าที่
== ประเทศผู้ใช้งาน ==
– 12 ระบบ
== อ้างอิง ==
เครื่องยิงจรวดหลายลำกล้อง
วัดเชิงแสใต้

วัดเชิงแสใต้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเชิงแส อำเภอกระแสสินธุ์ จังหวัดสงขลา
วัดเชิงแสใต้เป็นวัดโบราณ ที่ปรากฏหลักฐานในแผนที่เมืองนครศรีธรรมราช จ.ศ. 977 (พ.ศ. 2158) หรือ แผนที่กัลปนาในคาบสมุทรสทิงพระซึ่งระบุชื่อ วัดเชิงแสหัวนอน สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2300 ได้รับพระราชทานวิสุงคามสีมาเมื่อ พ.ศ. 2315
อุโบสถหลังปัจจุบันสร้างขึ้นในสมัยพระครูเมฆ ติสฺสโร (ก่อน พ.ศ. 2491) โดยมอบหมายให้นายหลง บ้านโตนดด้วน เป็นแม่งานก่อสร้าง ตำแหน่งที่ตั้งอุโบสถตั้งอยู่ทางทิศเหนือของอุโบสถเก่า แต่เนื่องจากพื้นที่ซึ่งจะสร้างอุโบสถใหม่นั้นเป็นบริเวณริมชายคลอง จำเป็นต้องถมดินให้สูงขึ้น จึงได้ดำเนินการขุดสระขึ้นที่ด้านตะวันออกของอุโบสถเดิม เพื่อนำดินมาถมที่ซึ่งจะก่อสร้างอุโบสถหลังใหม่ ไม้สำหรับการสร้างอุโบสถ ได้ขออนุญาตทางการตัดไม้ที่พัทลุง โดยนำมาใช้เฉพาะเครื่องบนกับประตูหน้าต่าง ส่วนเรื่องแรงงานขุนอารักษ์เชิงแสกำนันตำบลเชิงแส ได้อาสารวบรวมกำลังคนช่วยลงแรงในการก่อสร้าง แต่การก่อสร้างยังไม่ทันแล้วเสร็จพระครูเมฆ ติสฺสโร ถึงแก่มรณภาพใน พ.ศ. 2491 ด้วยไข้มาลาเรีย จากการเดินทางไปตัดไม้เพิ่มเติม
อุโบสถหลังปัจจุบัน เป็นอาคารก่ออิฐถือปูน หันหน้าไปทางทิศตะวันตก มีประตูทางเข้าทิศตะวันตกด้านเดียว อีกด้านหนึ่งเป็นหน้าต่าง ผนังด้านทิศเหนือและทิศใต้ มีช่องหน้าต่างด้านละ 3 ช่อง ภายในประดิษฐานพระพุทธรูปบนฐานชุกชี เครื่องบนของอุโบสถเป็นเครื่องไม้ หลังคามุงกระเบื้องดินเผาปลายแหลม ประดับช่อฟ้า ใบระกา และหางหงส์ปูนปั้น หน้าบันด้านทิศตะวันตก เป็นปูนปั้นภาพพระอินทร์ทรงช้างเอราวัณ พระอินทร์ทรงพระขรรค์ในพระหัตถ์ซ้าย และทรงจักรในพระหัตถ์ขวา ประทับนั่งบนแท่น เหนือช้างเอราวัณทรงเครื่องยืนแท่น ด้านข้างเป็นชุดลายกระหนกเปลว มีกินรีและเทพบุตรร่ายรำอยู่ทางด้านซ้าย และมีกินนรและเทพธิดาร่ายรำอยู่ทางด้านขวา หน้าบันด้านทิศตะวันออก เป็นปูนปั้นภาพพระนารายณ์ทรงครุฑยุดนาค ภายใต้ฉัตรสามชั้น พระนารายณ์ทรงคทาในพระหัตถ์ซ้ายหน้า ทรงสังข์ในพระหัตถ์ซ้ายหลัง ทรงลูกศรในพระหัตถ์ขวาหน้า และทรงจักรในพระหัตถ์ขวาหลัง ประทับอยู่บนต้นแขนพญาครุฑ ซึ่งกำลังกางปีก มือของพญาครุฑทั้งสองมือกำหางนาค เท้าทั้งสองจับคอนาค บริเวณด้านซ้ายปรากฏรูปสตรี (คนธรรพ์) นั่งประนมมือบนดอกบัว บริเวณด้านขวาปรากฏรูปบุรุษ (คนธรรพ์) นั่งประนมมือ
== อ้างอิง ==
เชิงแสใต้
โบราณสถานในจังหวัดสงขลา
Callodistomidae

Callodistomidae เป็นสกุลของ Trematodes ที่อยู่ในวงศ์ Plagiorchiida.
สปีชีส์ในสกุล ได้แก่:
Callodistomum Odhner, 1902
Cholepotes Odhner, 1910
Guptatrema Yamaguti, 1971
Prosthenhystera Travassos, 1922
Teratotrema Travassos, Artigas & Pereira, 1928
== อ้างอิง ==
Trematodes
Brachycoeliidae

Brachycoeliidae เป็นสกุลของ Trematodes ที่อยู่ในวงศ์ Plagiorchiida.
สปีชีส์ในสกุล ได้แก่:
Brachycoelium Dujardin, 1845
Brachycoelium Stiles & Hassall, 1898
Cymatocarpus Looss, 1899
Parabrachycoelium Pérez-Ponce de Leon, Mendoza-Garfias, Razo-Mendivil & Parra-Olea, 2011
Tremiorchis Mehra & Negi, 1926
== อ้างอิง ==
Trematodes
Brachycladiidae

Brachycladiidae เป็นสกุลของ Trematodes ที่อยู่ในวงศ์ Plagiorchiida.
สปีชีส์ในสกุล ได้แก่:
Balanorchis Fischoeder, 1901
Brachycladium Looss, 1899
Campula Cobbold, 1858
Cetitrema A.S.Skrjabin, 1970
Hunterotrema Mclntosh, 1960
Nasitrema Ozaki, 1935
Odhneriella Skrjabin, 1915
Orthosplanchnus Odhner, 1905
Oschmarinella Skrjabin, 1947
Synthesium Stunkard & Alvey, 1930
Zalophotrema Stunkard & Alvey, 1929
== อ้างอิง ==
Trematodes
Bathycotylidae

Bathycotylidae เป็นสกุลของ Trematodes ที่อยู่ในวงศ์ Plagiorchiida.
สปีชีส์ในสกุล ได้แก่:
Bathycotyle Darr, 1902
== อ้างอิง ==
Trematodes
Auridistomidae

Auridistomidae เป็นสกุลของ Trematodes ที่อยู่ในวงศ์ Plagiorchiida.
สปีชีส์ในสกุล ได้แก่:
Auridistomum Stafford, 1905
Patagium Heymann, 1905
== อ้างอิง ==
Trematodes
วัดอินทอารี

วัดอินทอารี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลาดบัวหลวง อำเภอลาดบัวหลวง จังหวัดพระนครศรีอยุธยา เจ้าอาวาสรูปปัจจุบันคือ พระครูวิบูลธรรมนิวิฐ
วัดอินทอารี เดิมเรียกว่า วัดเมฆขลา (บ้างสะกดว่า วัดเมขลา) ชาวนิยมเรียก วัดเมฆ สร้างขึ้นเป็นวัดตั้งแต่วันที่ 8 มีนาคม พ.ศ. 2466 โดยมีนายอินทร์ อารีราษฎร์ เป็นผู้ดำเนินการสร้างวัด จึงใช้ชื่อวัดว่า "วัดอินทอารี" ตามนามและสกุลของผู้สร้างวัด ได้รับพระราชทานวิสุงคามสีมาเมื่อวันที่ 14 สิงหาคม พ.ศ. 2485
อาคารเสนาสนะที่สำคัญ ได้แก่ อุโบสถ กว้าง 6 เมตร ยาว 12 เมตร สร้างเมื่อ พ.ศ. 2487 มีการบูรณะใหม่ ศาลาการเปรียญ กว้าง 20 เมตร ยาว 30 เมตร สร้างเมื่อ พ.ศ. 2512 กุฏิสงฆ์ จำนวน 6 หลัง ปูชนียวัตถุที่สำคัญ ได้แก่ พระประธานในอุโบสถ
วัดมีชื่อเสียงด้านเครื่องรางของขลัง เช่น  เหรียญหลวงพ่อสุ่น วัดอินทอารี (วัดเมฆ) และพญาเล็บครุฑ พระอาจารย์พิพัฒน์ ยติณธไร เจ้าอาวาสวัดอินทอารี (วัดเมฆขลา) เชื่อว่าสามารถป้องกันคุณไสย์ แก้อาถรรพ์มนต์ดำ มีอำนาจวาสนา รับราชการดี คนส่วนใหญ่เรียกว่า กระจับเงินกระจับทอง
==อ้างอิง==
อินทอารี
วัดอุณาโลม

วัดอุณาโลม (វត្តឧណ្ណាលោម) เป็นวัดที่กรุงพนมเปญ ประเทศกัมพูชา อยู่ใกล้กับพระบรมราชวังจตุมุขสิริมงคล เป็นศูนย์กลางคณะสงฆ์มหานิกายของกัมพูชาเนื่องจากเป็นวัดที่ประทับสมเด็จพระสังฆราชมหานิกาย
แต่เดิมวัดอุณาโลมน่าจะเคยเป็นศาสนสถานโบราณ เนื่องจากภายในมีพระมหาเจดีย์อุณาโลมซึ่งสร้างครอบปราสาทหินสมัยพระนคร ปรากฏหลักฐานว่าสร้างในสมัยพระบรมราชา (เจ้าพระยาญาติ) เหตุที่เรียกว่า "วัดอุณาโลม" เพราะเรียกตามชื่อเจดีย์ใหญ่กลางเจดีย์ทั้งห้า ที่อยู่ทางตะวันตกของวัด ความเก่าแก่ของวัดอุณาโลมมีความเก่าแก่กว่ากรุงพนมเปญเสียอีก
มีการบูรณปฏิสังขรณ์ในสมัยสมเด็จพระสังฆราช (เที่ยง) เมื่อครั้งที่สมเด็จพระเจ้าบรมวงศ์เธอ กรมพระยาดำรงราชานุภาพ เสด็จไปกรุงพนมเปญ ได้ทรงกล่าวถึงวัดอุณาโลมว่า  ต่อมาได้รื้อพระอุโบสถหลังเก่าแล้วสร้างขึ้นใหม่ เริ่มสร้างหลังใหม่ทดแทนเมื่อ พ.ศ. 2500 แล้วเสร็จในปี พ.ศ. 2503 แล้วได้มีการทำบุญฉลองเป็นเวลา 4 วัน 3 คืน เมื่อวันที่ 1–4 มิถุนายน พ.ศ. 2506 พระอุโบสถใหม่สูง 3 ชั้น
ในสมัยเขมรแดง วัดอุณาโลมได้รับความเสียหายหนักจากการทำลายล้าง แต่หลังจากนั้นวัดอุณาโลมก็ได้รับการฟื้นฟูบูรณะอย่างรวดเร็ว และกลายเป็นหนึ่งในสถานที่ท่องเที่ยวสำคัญของกรุงพนมเปญในปัจจุบัน
== อ้างอิง ==
อุณาโลม
สิ่งก่อสร้างในเขตโฎนปึญ
แผ่นดินไหวในจังหวัดชิบะ ค.ศ. 2021

แผ่นดินไหวในจังหวัดชิบะ ค.ศ. 2021  เป็นแผ่นดินไหวเกิดขึ้นวันที่ 7 ตุลาคม ค.ศ. 2021 เวลา 22:41 น. เกิดขึ้นทางตะวันตกเฉียงเหนือของจังหวัดจังหวัดชิบะ มีขนาด 5.9  และลึก 75 กม.  ตามสำนักงานอุตุนิยมวิทยาญี่ปุ่น มีความรุนแรงระดับสูงสุดระดับ 5+ และมีความรุนแรงประมาณ 5- ในพื้นที่ส่วนใหญ่ในภูมิภาคคันโตและทางตอนใต้ และพบความรุนแรงของแผ่นดินไหวสูงสุด 5+ ในเขตอาดาจิในเมืองโตเกียว เมืองมิยาชิโระ เมืองคาวากุจิ จังหวัดไซตามะและเขตมินามิไซตามะ แผ่นดินไหวครั้งนี้รุนแรงที่สุดในรอบ 10 ปีที่กระทบกรุงโตเกียวนับตั้งแต่แผ่นดินไหวและคลื่นสึนามิในโทโฮกุ พ.ศ. 2554
แผ่นดินไหวมีผลกระทบสำคัญในการขนส่งโดยเฉพาะอย่างยิ่งในพื้นที่มหานครโตเกียว ทำให้เกิดความสับสนเนื่องจากมีผู้ได้รับบาดเจ็บจำนวนมากและผู้คนมีปัญหาในการกลับบ้าน เนื่องจากรถไฟฟ้าไม่ทำงาน ดังนั้นปัญหาภัยพิบัติจากแผ่นดินไหวในเขตเมืองจึงมีความสำคัญ
== การเกิดแผ่นดินไหว ==
ตามสำนักงานอุตุนิยมวิทยาญี่ปุ่น แผ่นดินไหวครั้งนี้เกิดจาก รอยเลื่อนย้อนกลับ ที่มีความดันแกนในทิศทางตะวันออก แผ่นดินไหวเกิดจากแผ่นแปซิฟิกและแผ่นฟิลิปปินส์ทำให้เกิดแผ่นดินไหวระหว่างแผ่นขึ้น สำนักงานอุตุนิยมวิทยาญี่ปุ่นยังคาดการณ์ว่า "การเกิดแผ่นดินไหวที่เกิดขึ้นเมื่อแผ่นทะเลฟิลิปปินส์และแผ่นเปลือกโลกแปซิฟิกขยับ" จังหวัดชิบะยังเคยเกิดแผ่นดินไหว ในปี2005 ขนาด6.0  (73กม. ศูนย์กลางของความลึก) เนื่องจากแผ่นดินไหวครั้งนั้นพบความรุนแรงแผ่นดินไหว 5+ ในโตเกียว ซึ่งมีลักษณะคล้ายคลึงกับแผ่นดินไหวครั้งนี้ ทั้งขนาดของแผ่นดินไหวและศูนย์กลาง ซึ่งสำนักงานอุตุนิยมวิทยาญี่ปุ่นประกาศเตือนแผ่นดินไหวล่วงหน้า เมื่อเวลา 22:41:38.5 วินาที หลังจากตรวจพบคลื่นไหวสะเทือนในพื้นที่
== การตอบสนองของรัฐบาล ==
รัฐบาลได้จัดตั้งสำนักงานมาตรการรับมือภาวะวิกฤติที่สำนักนายกรัฐมนตรีขึ้น
== ผลกระทบ ==
การทำงานของรถไฟชินคันเซ็นแต่ละสายหยุดลงทันทีหลังจากเกิดแผ่นดินไหว
มีการปิดทางหลวงหลายเส้นทาง
ความรุนแรงระดับ5 ในโตเกียว ผู้คนมีปัญหาในการกลับบ้าน เนื่องจากทางรถไฟแต่ละสายถูกระงับชั่วคราว
ในเมืองโซกะ  จังหวัดไซตะมะ เกิดปัญหาไฟไหม้บางจุด
เกิดความเสียหายแก่น้ำประปาในโตเกียว กว่า 30แห่ง ผลกระทบจากน้ำระปารั่วไหลยังก่อให้เกิดการขาดแคลนน้ำ
== อ้างอิง ==
แผ่นดินไหวในประเทศญี่ปุ่น
แผ่นดินไหวในภูมิภาคคันโต
แผ่นดินไหวใน พ.ศ. 2564